Pred samim naročilom je pomembno, da oblikovalcem priskrbite osnovne dele za pripravo oblikovanje kataloga.
Sem spadajo slikovna gradiva, vsebinski pregled po posameznih straneh in celotni izgled kataloga, krajša besedila in opisi, ter splošni podatki in elementi.
Ker je katalog predvsem vizualno gradivo, so slike bistvenega pomena pri predstavitvi vašega podjetja in izdelkov. Če imate slike že pripravljene, preverite z oblikovalci, da bodo te tehnično ustrezale formatu vašega kataloga. Besedila naj bodo sestavljena tako, da kupca nagovorijo in se spoznajo z vašim podjetjem. Podajte najpomembnejše informacije, predvsem kje lahko kupci dobijo več podatkov in vsebine.
K gradivu dodajte še logotip vašega podjetja v vektorski obliki in celostno grafično podobo (izgled barv, logotipa in slikovnega gradiva).